stanford-oval/wikipedia huggingface dataset:
Brooke Raboutou
Kisatuloksia > MM-kisat > Aikuisten

| Laji | 2019 | 2021 | 2023 |
| --- | --- | --- | --- |
| Lead | 15. | 5. | 5. |
| Boulder | 41. | 5. | 3. |
| Nopeus | 24. | - | - |
| Yhdistetty | 9. | - | 4. |
Kisatuloksia > Maalmancupin mitalit > Boulder

| Kausi | Kulta | Hopea | Pronssi | Yht>  |
| --- | --- | --- | --- | --- |
| 2021 | - | - | 2 | 2 |
| 2022 | - | 1 | 2 | 3 |
| 2023 | 1 | - | 1 | 3 |
| Yht. | 1 | 1 | 6 | 8 |
Kisatuloksia > Maalmancupin mitalit > Lead

| Kausi | Kulta | Hopea | Pronssi | Yht>  |
| --- | --- | --- | --- | --- |
| 2021 | - | 1 | - | 1 |
| 2022 | - | - | 1 | 1 |
| 2023 | - | - | 1 | 1 |
| Yht. | 0 | 2 | 3 | 5 |
Carljohan Eriksson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Carljohan Daniel Viktor Eriksson
Syntymäaika: 25. huhtikuuta 1995 (ikä 29)
Syntymäpaikka: Helsinki, Suomi
Pelipaikka: maalivahti
Pituus: 191 cm
Lempinimi: Saku
Seura
Seura: Sarpsborg 08
Junioriseurat
2007–2014: HJK
Seurat
| Vuodet | Seura | O | (M) |
| 2012–2014 | Klubi 04 | 59 | (0) |
| 2014 | → PK-35 (laina) | 2 | (0) |
| 2014 | HJK | 7 | (0) |
| 2015–2017 | HIFK | 63 | (0) |
| 2018 | Jönköpings Södra | 5 | (0) |
| 2019–2021 | Mjällby | 73 | (0) |
| 2022–2023 | Dundee United | 9 | (0) |
| 2023 | → Nordsjælland (laina) | 0 | (0) |
| 2023–2024 | Nordsjælland | 2 | (0) |
| 2024– | Sarpsborg 08 | 0 | (0) |
Maajoukkue
| 2011 | Suomi U16 | 2 | (0) |
| 2012 | Suomi U17 | 3 | (0) |
| 2012–2013 | Suomi U18 | 11 | (0) |
| 2012–2013 | Suomi U19 | 4 | (0) |
| 2015–2016 | Suomi U21 | 3 | (0) |
| 2021– | Suomi | 1 | (0) |
 Seurajoukkueuran tilastot kattavat vain kansalliset sarjat, päivitetty 11. heinäkuuta 2024.  Maajoukkueuran tilastot päivitetty 22. kesäkuuta 2023.
Carljohan "Saku" Eriksson (s. 25. huhtikuuta 1995 Helsinki) on suomalainen jalkapallomaalivahti, joka edustaa Norjan Eliteserienissä pelaavaa Sarpsborgia.
Eriksson on pelannut myös Suomen nuorten maajoukkueissa. Helsingin Jalkapalloklubin eri joukkueiden lisäksi hän on edustanut PK-35:tä lainasopimuksella vuonna 2014. Eriksson on 191 senttimetriä pitkä. Hän pääsi kentälle harjoitusottelussa FC Barcelonaa vastaan 25. peliminuutilla, kun HJK:n ykkösmaalivahti Michael Tørnes loukkaantui tilanteessa 0-4. Peli päättyi lopulta 0-6. Veikkausliigassa Eriksson teki debyyttinsä Interiä vastaan 2–0 päättyneessä ottelussa elokuussa 2014.
Eriksson teki debyyttinsä Suomen A-maajoukkueessa harjoitusottelussa Walesia vastaan 1. syyskuuta 2021. Hän torjui maalittomaan tasapeliin päättyneessä ottelussa Harry Wilsonin ampuman rangaistuspotkun.
Bosseopentaeenihappo

| Bosseopentaeenihappo |
| --- | --- |

Tunnisteet
IUPAC-nimi:  (5Z,8Z,10E,12E,14Z)-Eikosapentaeenihappo
CAS-numero:  133205-91-1
PubChem CID:  21773816
SMILES:  OC(=O)CCC/C=C\C/C=C\C=C\C=C\C=C/CCCCC
Ominaisuudet
Molekyylikaava:  C20H30O2
Moolimassa:  302,45 g/mol
Kiehumispiste:  467,6 °C
Tiheys:  0,941 g/cm3
Bosseopentaeenihappo on konjugoitunut monityydyttymätön rasvahappo. Yhdistettä voidaan uuttaa Bossiella orbigniana punakorallilevästä, jossa yhdistettä esiintyy.
Aiheesta muualla

PubChem: Bosseopentaenoic acid (englanniksi)
ChemSpider: Bosseopentaenoic acid (englanniksi)
Cavendishin rautatieasema

Cavendishin rautatieasema oli rautatieasema Stour Valley Railwayn varrella Cavendishissa, Suffolkissa. Se oli käytössä vuosina 1865–1967.
Asema avattiin 9. elokuuta 1865. Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Cavendishin asema suljettiin samana päivänä.
Cavendishin asemasta on jäljellä tasoristeysvahdin asunto sekä lyhyt pätkä toisesta laiturista. Muut asemarakennukset purettiin 1970-luvun alkupuolella, ja niiden tilalle rakennettiin asuinrakennuksia.
Bloodflowers

| Bloodflowers The Cure |
| --- | --- | --- |

Studioalbumin tiedot
 Julkaistu: 15. helmikuuta 2000
 Tuottaja(t): Robert Smith, Paul Corkett
 Kesto: 64.29
 Levy-yhtiö: Fiction / Polydor (UK), Elektra (US)
Listasijoitukset
  15.
The Curen muut julkaisut
| Galore 1997 | Bloodflowers 2000 | Greatest Hits 2001 |
Bloodflowers on brittiläisen The Cure -yhtyeen yhdestoista studioalbumi, joka ilmestyi vuonna 2000.
Kappaleet

"Out of This World" – 6.44
"Watching Me Fall" – 11.13 	11:13
"Where the Birds Always Sing" – 5.44
"Maybe Someday" – 5.04
"Coming Up" – 6.27
"The Last Day of Summer" – 5.36
"There Is No If..." – 3.44
"The Loudest Sound" – 5.09
"39" – 7.20 	7:20
"Bloodflowers" – 7.31
"Spilt Milk" – 4.53
Arvostelut

AllMusic:
Soundi:
Aiheesta muualla

Bloodflowers Discogsissa. (englanniksi)
Caratacus

Caratacus keisari Claudiuksen edessä, Henry Fuselin historiamaalaukseen perustuva kaiverrus vuodelta 1792.
Caratacus (myös Caractacus tai Caradoc) oli catuvellaunien heimoon kuulunut päällikkö tai kuningas, joka johti britannien vastarintaa Britannian roomalaisvalloituksen aikana vuosina 43–50.
Elämä

Caratacuksen isä oli kuningas Cunobelinos, jonka kuoltua vuoden 40 aikoihin valtakunta ilmeisesti jaettiin Caratacuksen ja hänen veljensä Togodumnuksen kesken. Kolmas veli Amminus pakeni mannermaalle. Caratacus kuului catuvellauneihin, mutta hän hallitsi nykyisessä eteläisessä Englannissa suurta aluetta, jolla eli myös muita heimoja, kuten trinovantit, nykyisen Hampshiren alueella asuneet atrebaatit ja mahdollisesti myös Gloucestershiren dobunnit. Caratacus lienee ollut jollain lailla Rooman valtakunnan vaikutuksen alainen, sillä hänen lyöttämissään kolikoissa on roomalaisia kuva-aiheita.
Roomalaisten aloitettua Ison-Britannian valloituksen keisari Claudiuksen aikana vuonna 43 Caratacus johti paikallisväestön vastarintaa aluksi yhdessä Togodumnuksen kanssa. He kärsivät tappion Aulus Plautiuksen komentamille roomalaisille Medwayn taistelussa lähellä nykyistä Rochesteria. Toisen tulkinnan mukaan Togodumnus olisi sama henkilö kuin Rooman liittolainen Togidubnus, jolloin hän olisikin taistellut roomalaisten puolella Caratacusta vastaan ja kyse olisi saattanut olla roomalaisten sekaantumisesta veljesten perimyskiistaan. Yleisemmän käsityksen mukaan Togodumnus kuoli hieman myöhemmin Thamesin luona käydyn taistelun jälkeen, minkä jälkeen useat Britannian heimot antautuivat.
Caratacus jatkoi taistelua yhä syvemmälle sisämaahan eteneviä Plautiuksen joukkoja vastaan vuosina 43–47 ja vetäytyi lopulta eteläiseen Walesiin. Kun Publius Ostorius Scapulan komentamat roomalaiset vuonna 48 etenivät sinnekin, Caratacus asettui johtamaan alueella asuneiden siluurien vastarintaa, saavuttaen aluksi menestystä sissisodallaan. Roomalaisten vahvistettua asemiaan hän perääntyi Walesin keskiosiin järjestämään vastarintaa ordovikien parissa. Caratacus kärsi lopullisen tappionsa Scapulalle vuonna 50 käytyään avoimeen taisteluun itse valitsemassaan paikassa. Taistelu käytiin jossain ordovikien alueella, mahdollisesti nykyisen Caerswsin lähellä.
Tappionsa jälkeen Caratacus pakeni pohjoiseen briganttien heimon turviin, mutta briganttien kuningatar Cartimandua luovutti hänet roomalaisille. Hänen perheensä oli jäänyt jo aiemmin roomalaisten vangiksi. Caratacus perheineen vietiin Roomaan, jossa heitä esiteltiin Claudiuksen triumfikulkueessa. Tämän jälkeen Caratacus oli tarkoitus teloittaa, mutta keisari Claudius armahti hänet. Historioitsija Tacituksen mukaan Caratacus kieltäytyi anomasta armoa, mutta piti sen sijaan puheen, jossa hän sanoi, että teloitettuna hänet unohdettaisiin mutta armahdettuna hänet muistettaisiin ikuisesti esimerkkinä keisarin lempeydestä. Liikuttava puhe vetosi Claudiukseen, tosin sen sisältö lienee Tacituksen omaa sepitettä. Caratacus eli loppuelämänsä Roomassa.
Aiheesta muualla

Kuvia tai muita tiedostoja aiheesta Caratacus Wikimedia Commonsissa
Bud (taajama)

| Bud |
| --- | --- |

 Bud
 Koordinaatit: 62°54′23″N, 6°54′47″E 
Valtio:  Norja
Lääni:  Møre ja Romsdal
Kunta:  Hustadvika
Pinta-ala:  
 – Maa:  0,8 km²
Väkiluku (2023):  792
 – Väestötiheys:  990 as./km²
Infobox OKVirheellinen NIMI-arvo: 
Bud on taajama Hustadvikan kunnassa Møren ja Romsdalin läänissä Norjassa. Taajaman pinta-ala on 0,8 neliökilometriä ja asukasluku 792 vuonna 2023. Kylän tärkein elinkeino on perinteisesti ollut kalastus, ja nykyisin siellä käy paljon matkailijoita.
Brian Schweitzer

| Brian Schweitzer |
| --- | --- |

Montanan 23. kuvernööri
 3. tammikuuta 2005 –7. tammikuuta 2013  
Varakuvernööri:  John Bohlinger
Edeltäjä:  Judy Martz
Seuraaja:  Steve Bullock
Henkilötiedot
Syntynyt: 4. syyskuuta 1955 (ikä 69)  Havre, Montana, Yhdysvallat
Puoliso:  Nancy Hupp
Tiedot
Puolue:  Demokraatit
Aiheesta muualla
www.brianschweitzer.com
Brian David Schweitzer (s. 4. syyskuuta 1955) on yhdysvaltalainen demokraattipuolueen poliitikkolähde tarkemmin?. Hän toimi Montanan osavaltion kuvernöörinä vuosina 2005–2013.
Schweitzer opiskeli agronomiaa Coloradon osavaltionyliopistossa, jossa suoritti alemman korkeakoulututkinnon, ja maaperätiedettä Montanan osavaltionyliopistossa, jossa suoritti ylemmän korkeakoulututkinnon. Hän työskenteli vuosia asiantuntijatehtävissä ulkomailla, muun muassa Saudi-Arabiassa.
Schweitzer varttui kuusilapsisessa perheessä Havressa, Montanassa sijainneella karjatilalla ja on itsekin toiminut maanviljelijänä ja karjatilallisena (vuodesta 1986 alkaen).
Vuonna 2000 Schweitzer oli demokraattien ehdokkaana Yhdysvaltain senaatin jäseneksi Montanasta, mutta hävisi istuvalle senaattorille, republikaani Conrad Burnsille. Vuonna 2004 hän pyrki Montanan kuvernööriksi ja voitti republikaanien ehdokkaan Bob Brownin. Hänestä tuli osavaltionsa ensimmäinen demokraattikuvernööri sitten 1980-luvun lopun. Vuonna 2008 hänet valittiin jatkokaudelle selvällä, yli 30:n prosenttiyksikön erolla republikaanien Roy Browniin. Kuvernöörin kaudet on rajoitettu Montanassa kahteen, joten hän ei voinut olla enää ehdolla vuonna 2012.
Schweitzer avioitui vuonna 1981 Nancy Huppin kanssa ja hänellä on kolme lasta, kaksi poikaa ja tytär.
Aiheesta muualla

Kuvia tai muita tiedostoja aiheesta Brian Schweitzer Wikimedia Commonsissa
Carlo, Cokxxx, Nutten

| Carlo, Cokxxx, Nutten Sonny Black & Frank White |
| --- | --- | --- |

Studioalbumin tiedot
 Julkaistu: 21. lokakuuta 2002
 Formaatti: CD
 Tuottaja(t): DJ Ilan ja Bushido
 Tyylilaji: Rap
 Kesto: 53.21
 Levy-yhtiö: Aggro Berlin
Bushidon muut julkaisut
| King of KingZ 2001 | Carlo, Cokxxx, Nutten 2002 | Vom Bordstein bis zur Skyline 2003 |
Flerin muut julkaisut
|   | Carlo, Cokxxx, Nutten 2002 | Neue Deutsche Welle 2005 |
Carlo, Cokxxx, Nutten on Bushidon ja Flerin studioalbumi, jonka julkaisi Aggro Berlin 21. lokakuuta 2002. Molemmat artistit käyttivät levyllä toisia taiteilijanimiään Sonny Black (Bushido) ja Frank White (Fler).
Kappaleet

Intro, Electro, Ghetto – 2.10
Cordon Sport Massenmord – 3.46
Yo, Peace Man! – 3.48
Miami Skit – 0.49
Badewiese – 3.58
Carlo, Cokxxx, Nutten – 3.26  (Frank Whiten soolo)
Warum? – 3.44  (feat. B-Tight)
Dein Leben – 3.36
Geh Nach Hause – 3.34
Drogen, Sex, Gangbang – 4.05  (fea. Orgasmus)
Cokxxx Skit – 1.02
Boss – 3.36  (Sonne Blackin soolo)
Wer Will Krieg? – 4.00
Schau Mich An – 4.10  (Sonne Blackin soolo)
Behindert – 3.44
Sag Nicht… – 3.44  (feat. D-Bo)
Outro – 0.09
Cavendish-banaani

Cavendish-banaani on kääpiöbanaanin triploidinen muoto. Se on ollut eniten viljelty banaanilajike 1950-luvulta alkaen. Silloin aikaisemmin suositun Gros Michel -lajikkeen banaaneihin levisi panamantaudiksi kutsuttu sienitauti. Cavendish-banaani on tälle taudille vastustuskykyisempi, mutta taudista leviävä uusi muunnelma uhkaa myös sitä.
Joseph Paxton kasvatti ensimmäisen Cavendish-banaanin, joka sai nimensä hänen työnantajansa, Devonshiren 6. herttuan, William Cavendishin mukaan. Paxton kasvatti Chatsworthin kartanon kasvihuoneissa banaaneita vuodesta 1830, jolloin hän hankki ensimmäiset kasvit Mauritiukselta. Vuonna 1835 Paxtonin kasvit tuottivat ensimmäistä kertaa hedelmiä. Hän lähetti kasveistaan pistokkaita lähetyssaarnaajien mukana eri puolille maailmaa.
Cavendish-banaani ei ole yksi klooni vaan kloonien ryhmä, ja siksi sen luokittelusta on erilaisia käsityksiä, samoin kuin siitä, kuka pitäisi nimetä sen kasvitieteelliseksi auktoriksi.
Aiheesta muualla

Kuvia tai muita tiedostoja aiheesta Cavendish-banaani Wikimedia Commonsissa
Brian Shawe-Taylor

| Brian Shawe-Taylor> Henkilötiedot |
| --- | --- |
Koko nimi:  Brian Newton Shawe-Taylor
Kansalaisuus:   Yhdistynyt kuningaskunta
Formula 1 -ura
Aktiivivuodet:  1950–1951
Talli(t):  Maserati, Ferrari, ERA (yksityistallien autoilla)
Kilpailuja:  3 (2 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian Grand Prix 1950
Viimeinen kilpailu:  Britannian Grand Prix 1951
Brian Newton Shawe-Taylor (28. tammikuuta 1915 – 1. toukokuuta 1999) oli brittiläinen kilpa-autoilija, joka osallistui muun muassa Formula 1 -sarjaan. Hän osallistui vain kolmeen Grand Prix -kilpailuun, joista kahdessa hän osallistui itse kilpailun lähtöön. Hän ei kuitenkaan onnistunut keräämään yhtään MM-pistettä F1-urallaan.
Formula 1 -tulokset

| Vuosi | Valmistaja | Auto | 1 | 2 | 3 | 4 | 5 | 6 | 7 | 8 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- |
| 1950 | Joe Fry | Maserati 4CL | GBR 10 | MON  | INDY  | SWI  | BEL  | FRA  | ITA  |  | - | 0 |
| 1951 | G A Vandervell | Ferrari 375 Thinwall | SUI  | 500  | BEL  | FRA DNS |  |  |  |  | - | 0 |
| 1951 | Brian Shawe-Taylor | ERA B Type |  |  |  |  | GBR 8 | GER  | ITA  | ESP  | - | 0 |
Caveh Zahedi

Caveh Zahedi (s. 29. huhtikuuta 1960) on yhdysvaltalainen elokuvaohjaaja, -käsikirjoittaja, -näyttelijä, -tuottaja ja -leikkaaja. Hänen töidensä joukossa ovat A Little Stiff (1991), I Don't Hate Las Vegas Anymore (1994) ja I Am a Sex Addict (2005).
Zahedi syntyi iranilaisille vanhemmille Washington DC:ssä.
Aiheesta muualla

Caveh Zahedi Internet Movie Databasessa. (englanniksi)
Carl-Ebbe Andersen

| Mitalit> Maa:   Tanska.Miesten soutu. Olympialaiset  | Mitalit> Maa:   Tanska.Miesten soutu. Olympialaiset  | Mitalit> Maa:   Tanska.Miesten soutu. Olympialaiset  | Maa:   Tanska> Miesten soutu. |
| --- | --- | --- | --- |
|  Kultaa | Lontoo 1948 | perämiehellinen kaksikko |  |
Carl-Ebbe Andersen (19. tammikuuta 1929 Roskilde – 14. kesäkuuta 2009 Roskilde) oli tanskalainen soutaja ja olympiavoittaja. Hän kilpaili vuoden 1948 kesäolympialaisissa Lontoossa ja voitti siellä kultaa miesten perämiehellisessä kaksikossa.
BioWare

| BioWare |
| --- | --- |

Yritysmuoto:  osakeyhtiö
Perustettu:  1995
Perustaja:  Ray Muzyka Greg Zeschuk Augustine Yip
Kotipaikka:   Edmonton, Kanada
Toimiala:  videopeliteollisuus
Tuotteet:  videopelit
Henkilöstö:  ~800 (2010)
Emoyhtiö:  Elevation Partners (2005–2007) Electronic Arts (2007–)
Kotisivu:  www.bioware.com
Infobox OKVirheellinen NIMI-arvo: 
Epcor Tower, jossa BioWaren päästudio on sijainnut vuodesta 2019 lähtien.
BioWare on kanadalainen videopelien ja pelimoottorien kehittämiseen keskittynyt yritys. Yhtiö perustettiin vuonna 1995 ja on ollut Electronic Artsin omistuksessa vuodesta 2007 lähtien. BioWare on tullut tunnetuksi tietokoneroolipeleistään, erityisesti Baldur’s Gate-, Mass Effect- ja Dragon Age -pelisarjoista.
Historia > Alkuvaiheet

BioWaren perusti Ray Muzyka, Greg Zeschuk ja Augustine Yip. Muzyka ja Zeschuk alkoivat vuonna 1994 ohjelmoimaan lääketieteellistä koulutusohjelmistoa Albertan yliopiston lääketieteellisessä tiedekunnassa. Valmistumisen jälkeen he tekivät yhdessä Yipin kanssa toisen ja viimeisen lääketieteellisen projektinsa, joka valmistui vuonna 1995. Tämän jälkeen kolmikko liittyi peliohjelmoija- ja taiteilijaryhmään, ja he perustivat BioWaren 1. helmikuuta 1995. He keräsivät yhdessä 100 000 dollaria ja aloittivat kehittämään ensimmäistä peliä.
Historia > 1995–1998: Ensimmäiset videopelit

BioWaren ensimmäinen peli oli Shattered Steel, joka esiteltiin demona kymmennelle kustantajalle, joista seitsemän teki tarjouksen. Shattered Steelin julkaisusopimus solmittiin lopulta Interplay Entertainmentin kanssa. Kauppa maksoi BioWaren perustajien alkusijoituksen ja antoi heille pääsyn Interplayn kehitysresursseihin. BioWare teki sopimuksen Calgaryssä toimineen Pyrotek Game Studiosin kanssa, ja joka alkoi auttaa BioWarea kehittämään Shattered Steeliä. BioWare oli hyvin tyytyväinen yhteistyöhön Pyrotekin kanssa, joten yritys palkkasi myöhemmin muutamia Pyrotekin työntekijöitä. Shattered Steel julkaistiin vuonna 1996, ja IGN on kertonut pelin menestyneen kohtuullisesti ja saaneen positiivisia arvosteluja. Interplay oli tyytyväinen peliin, ja sille suunniteltiin jatko-osa vuodella 1998, mutta se ei kuitenkaan koskaan toteutunut.
BioWaren perustajat ja henkilöstö olivat kiinnostuneita tietokoneroolipeleistä sekä pöytäroolipeleistä, ja näin ollen he halusivat myös kehittää oman roolipelin. Interplay rahoitti kehitystyötä, ja BioWare esitteli demon nimeltään Battleground: Infinity. Nähdessään esityksen pelistä Interplay ehdotti, että se sopisi Dungeons & Dragons -lisenssille. Tuloksena syntyi Baldur’s Gate, jota kehitettiin kolme vuotta. Muzyka, Zeschuck ja Yip harjoittivat lääketiedettä päivisin ja samaan aikaan vastasivat pelin kehityksestä. Projektin viimeiseen vuoteen mennessä Muzyka ja Zeschuck siirtyivät kokopäiväisesti pelialalle. Yip päätti sen sijaan jatkaa uraansa lääketieteen parissa, ja hän lähti yhtiöstä vuonna 1997. Baldur’s Gate julkaistiin vuonna 1998. Sitä myytiin yli kaksi miljoonaa kappaletta, ja se voitti useita pelialan palkintoja.
Historia > 1998–2010: Electronic Arts

BioWaren nimi liitettiin tiukasti roolipeleihin. BioWare alkoi kehittää kolmannen persoonan ammuntapeliä, MDK2:sta. Lajityyppi poikkesi entisistä peleistä paljon, mikä herätti epäilyksiä. BioWare kuitenkin onnistui pelin kehityksessä ja keräsi yhtä positiivisia arvosteluja kuin pelin ensimmäinen osa MDK oli saanut. Tästä huolimatta MDK2 oli BioWaren viimeinen puhdas toimintapeli ja kokonaan RPG-tyylilajin ulkopuolella ollut peli. BioWaren Infinity Engine -moottoria käytettiin vielä useissa peleissä, kuten Planescape: Tormentissa, Icewind Dalessa ja Baldur’s Gate II: Shadows of Amnissa, kunnes sitä seurasi uusi pelimoottori nimeltään Aurora Engine. BioWaren useat menestyksekkäät pelinimikkeet eivät kuitenkaan riittäneet tukemaan Interplaytä. Yritys teki suuria tappioita, jotka lopulta veivät yrityksen vararikkoon. BioWaren oli siirryttävä eteenpäin ja jätettävä Baldur’s Gate -pelisarja taakseen.
Myöhemmin BioWare alkoi työskennellä Infrogramesin kanssa, joka myöhemmin nimettiin Atariksi. Yhtiöiden ensimmäinen projekti oli vuonna 2002 julkaistu Neverwinter Nights, jossa käytettiin Aurora Engineä. Vuonna 2005 ilmoitettiin, että Pandemic Studios yhdistyy BioWaren kanssa, ja pääomasijoitusyhtiö Elevation Partners sijoittaa kumppanuuteen. Lokakuussa 2007 kuitenkin ilmoitettiin, että Electronic Arts osti VG Holding Groupin, joka omisti molemmat studiot. Mythic Entertainment liitettiin kesäkuussa 2009 osaksi BioWarea.
Historia > 2010-luku: Perustajien lähtö

BioWare ilmoitti 17. syyskuuta 2012 kolmannesta Dragon Age -pelistä. Seuraavana päivänä yhtiön perustajat Ray Muzyka ja Greg Zeschuk ilmoittivat lähdöstään. BioWare oli lähes vuoden ilman virallista johtajaa, kunnes Electronic Arts nimitti Matthew Brombergin BioWare-tuotemerkin pääjohtajaksi syyskuussa 2013. The Walt Disney Company ilmoitti toukokuussa 2013, että Electronic Arts tuottaa tulevia Tähtien sota -pelejä. Mukana on Disneyn mukaan myös BioWare-tiimi, joka oli jo ennestään kehittämässä Tähtien sota -sarjaa.
Electronic Arts ilmoitti 13. syyskuuta 2016 perustavansa EA Worldwide Studiosin, joka koostuisi BioWaresta, EA Mobilesta ja Maxisista, ja sitä johtaisi Patrick Söderlund. Samanaikaisesti EA Mobilen ja Maxiksen johtaja Samantha Ryan nimitettiin myös BioWaren uudeksi johtajaksi. E3 2017 -tapahtumassa paljastettiin BioWaren uusi videopeliprojekti, Anthem. Peli julkaistiin 22. helmikuuta 2019, ja peli sekä itse yhtiö saivat sen julkaisemisen jälkeen paljon kritiikkiä. Raporteissa BioWaren työympäistön kerrottiin johtavan työntekijöiden loppuunpalamiseen. Anthemia kritisoitiin esimerkiksi tylsistä tehtävistä, viivästyksistä ja palvelinongelmista.
Studiot > Nykyiset studiot

BioWare Austin, perustettu vuonna 2006, sijaitsee Austinissa.
BioWare Edmonton, perustettu vuonna 1995, sijaitsee Edmontonissa, Epcor Towerissa.
Studiot > Entiset studiot

BioWare Montreal, perustettu vuonna 2009, yhdistetty vuonna 2017 EA Motiveen.
BioWare San Francisco, suljettu vuonna 2013.
BioWare Mythic, liitetty BioWareen vuonna 2009, suljettu vuonna 2014.
Videopelit

| Julkaisu | Nimi | Alusta(t) |
| --- | --- | --- |
| 1996 | Shattered Steel | MS-DOS, Mac OS |
| 1998 | Baldur's Gate | Mac OS, Windows |
| 2000 | MDK2 | Dreamcast, PlayStation 2, WiiWare, Windows |
| 2000 | Baldur's Gate II: Shadows of Amn | Mac OS, Windows |
| 2002 | Neverwinter Nights | Linux, Mac OS, Windows |
| 2003 | Star Wars: Knights of the Old Republic | Linux, Mac OS, Windows |
| 2005 | Jade Empire | Mac OS X, Windows, Xbox, Xbox 360 |
| 2007 | Mass Effect | Windows, Xbox 360 |
| 2008 | Sonic Chronicles: The Dark Brotherhood | Nintendo DS |
| 2009 | Mass Effect Galaxy | iOS |
| 2009 | Dragon Age: Origins | Mac OS X, PlayStation 3, Windows, Xbox 360 |
| 2010 | Mass Effect 2 | PlayStation 3, Windows, Xbox 360 |
| 2011 | Dragon Age 2 | Mac OS X, PlayStation 3, Windows, Xbox 360 |
| 2011 | Star Wars: The Old Republic | Windows |
| 2012 | Mass Effect 3 | PlayStation 3, Wii U, Windows, Xbox 360 |
| 2014 | Dragon Age: Inquisition | PlayStation 3, PlayStation 4, Windows, Xbox 360, Xbox One |
| 2017 | Mass Effect: Andromeda | PlayStation 4, Windows, Xbox One |
| 2019 | Anthem | PlayStation 4, Windows, Xbox One |
| 2021 | Mass Effect Legendary Edition | PlayStation 4, Windows, Xbox One |
| TBA | Dragon Age: Dreadwolf | TBA |
Aiheesta muualla

Wikimedia Commonsissa on kuvia tai muita tiedostoja aiheesta .
BioWaren kotisivut
BioWaren entinen logo.
Cave Johnson

| Cave Johnson |
| --- | --- |
Ensimmäinen peli:  Portal 2
Luoja:  Erik Wolpaw
Ääninäyttelijä  (englanti):  J. K. Simmons
Lisää peliartikkeleitavideopelien teemasivulla
Cave Johnson on kuvitteellinen hahmo pelissä Portal 2. Hänen ääninäyttelijänsä on J. K. Simmons ja hänet on luonut yksi Portal 2:n suunnittelijoista Erik Wolpaw. Hänet on mainittu jo pelisarjan ensimmäisessä osassa, Portalissa. Cave Johnsonin ääni ohjaa Chelliä pelin yhdessä vaiheessa, kun tämä seikkailee Aperture Sciencen hylätyissä testikammioissa. Nämä viestit ovat äänitetty ennen Portalin tapahtumia.
Konsepti

Cave Johnsonin fiktiivisen hahmon suunnitteli Erik Wolpaw sekä ääninäytteli J.K. Simmons. Hänen visuaalisen ilmeensä on suunnitellut Portal 2 pääanimaattori Bill Fletcher.  Häntä on kuvailtu mm. "eriskummalliseksi miljardööriksi" sekä "ekstrovertiksi, innostuneeksi ja itsepäiseksi". Hän oli Aperture Sciencen perustaja, omistaja sekä toimitusjohtaja. Hän oli myös "suihkuverhovisiönääri"  Oli olemassa myös suunnitelma, että Cave Johnson olisi Portal 2:n päähenkilö, mutta tämä idea hylättiin.. Myöhemmin ehdotettiin Cave Johnsonin olevan ensisijaisesti antagonisti, mutta myös tämä idea hylättiin. Tämä ehdotus luotiin, koska nettiin oli vuotanut lukuisia Cave Johnsonin lausumia lainauksia.
CSP Limoges

| CSP Limoges |
| --- | --- |

Liiga:  Ligue Nationale de Basketball
Perustettu:  1929
Historia:  1929-
Areena:  Palais des Sports de Fetes kapasiteetti 6 000
Kotipaikka:  Limoges, Ranska
Värit:  sininen ja valkoinen
Presidentti:   Frédéric Forte
Päävalmentaja:   Panagiotis Giannakis
Mestaruudet:   (3) Korać Cup  (6) Ranskan Cup  (9) Ranskan Mestaruus  (1) Euroopan mestaruus  (1) Euroopan Cup voittajien Cup 
Kotisivu:  www.limogescsp.fr
Cercle Saint-Pierre de Limoges eli CSP Limoges on ranskalainen koripalloseura, joka sijaitsee Limogesissa.